Komission asetus (ETY) N:o 2325/88, annettu 26 päivänä heinäkuuta 1988, riisin yhteisen markkinajärjestelyn toteuttamiseen liittyvien tiettyjen asetusten muuttamisesta



Virallinen lehti nro L 202 , 27/07/1988 s. 0041 - 0042

Suomenk. erityispainos Alue 3 Nide 27 s. 0073

Ruotsink. erityispainos Alue 3 Nide 27 s. 0073



KOMISSION ASETUS (ETY) N:o 2325/88, annettu 26 päivänä heinäkuuta 1988, riisin yhteisen markkinajärjestelyn toteuttamiseen liittyvien tiettyjen asetusten muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(1), sellaisena kuin se on viimeksi muutettuna asetuksella (ETY) N:o 2229/88(2), ja erityisesti sen 16 artiklan 5 kohdan ja sen 19 artiklan, sekä katsoo, että asetuksessa (ETY) N:o 1418/76 säädetään riisin luokittelusta 1 päivästä syyskuuta 1988 alkaen kolmeen luokkaan kahden asemesta, nimittäin lyhytjyväiseen, keskipitkäjyväiseen ja pitkäjyväiseen riisiin; nämä kaksi jälkimmäistä luokkaa vastaavat edeltävässä järjestelmässä säädettyä pitkän riisin luokkaa, tämän vuoksi olisi mukautettava muuntokurssien, jalostuskustannusten ja sivutuotteiden arvon vahvistamisesta riisin eri jalostusasteille 21 päivänä elokuuta 1967 annettua komission asetusta N:o 467/67/ETY(3), sellaisena kuin se on viimeksi muutettuna asetuksella (ETY) N:o 2249/85(4), sekä yksityiskohtaisista säännöistä riisin ja rikkoutuneiden riisinjyvien cif-hintojen ja maksujen määrittämisestä sekä niihin liittyvistä korjausmääristä 26 päivänä heinäkuuta 1971 annettua komission asetusta (ETY) N:o 1613/71(5), sellaisena kuin se on viimeksi muutettuna asetuksella (ETY) N:o 2117/80(6), ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen N:o 467/67/ETY 1 artiklan 2 ja 3 kohdassa sanat "pitkäjyväinen riisi" sanoilla "keskipitkäjyväinen tai pitkäjyväinen riisi" sekä 3 artiklan 2 kohdan b alakohdassa sanat "pitkäjyväistä esikuorittua riisiä" sanoilla "keskipitkäjyväistä tai pitkäjyväistä esikuorittua riisiä" ja 3 kohdan b alakohdassa sanat "pitkäjyväistä osittain hiottua riisiä" sanoilla "keskipitkäjyväistä tai pitkäjyväistä osittain hiottua riisiä". 2 artikla Muutetaan asetus (ETY) N:o 1613/71 seuraavasti: 1) Korvataan 4 artiklan 2 kohta seuraavasti: "2 Keskipitkäjyväisen tai pitkäjyväisen esikuoritun riisin osalta: a) keskipitkäjyväistä tai pitkäjyväistä esikuorittua riisiä, tarkistettuna mahdollisten laatuerojen mukaan suhteessa vakiolaatuun; b) tarvittaessa keskipitkäjyväistä tai pitkäjyväistä paddy- eli raakariisiä, tarkistettuna muuntokurssien, jalostuskustannusten ja sivutuotteiden arvon mukaan sekä mahdollisten laatuerojen mukaan suhteessa vakiolaatuun." 2) Korvataan 4 artiklan 4 kohta seuraavasti: "4 Keskipitkäjyväisen tai pitkäjyväisen kokonaan hiotun riisin osalta: a) keskipitkäjyväistä tai pitkäjyväistä kokonaan hiottua riisiä, tarkistettuna mahdollisten laatuerojen mukaan suhteessa siihen vakiolaatuun, jolle esikuoritun riisin kynnyshinta vahvistetaan, niin että nämä erot on tarkistettu sen kurssin mukaan, jota sovelletaan muunnettaessa pitkäjyväistä esikuorittua riisiä pitkäjyväiseksi kokonaan hiotuksi riisiksi; b) tarvittaessa osittain hiottua keskipitkäjyväistä tai pitkäjyväistä riisiä, tarkistettuna muuntokurssien, jalostuskustannusten ja sivutuotteiden arvon mukaan keskipitkäjyväisen tai pitkäjyväisen kokonaan hiotun riisin hinnan saamiseksi, joka on tarkistettava a alakohdan säännösten mukaisesti." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä heinäkuuta 1988. Komission puolesta Frans ANDRIESSEN Varapuheenjohtaja (1) EYVL N:o L 166, 25.6.1976, s. 1 (2) EYVL N:o L 197, 26.7.1988, s. 30 (3) EYVL N:o 204, 24.8.1967, s. 1 (4) EYVL N:o L 210, 7.8.1985, s. 13 (5) EYVL N:o L 168, 27.7.1971, s. 28 (6) EYVL N:o L 206, 8.8.1980, s. 15